24PES-231

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

Osasun Departamentuaren 2024rako aurrekontuak milioi bat eta berrehun mila euroko partida bat jasotzen du (1.200.000 euro), "Transferentzia arrunta Bidean" izenekoa, 54002 atalean (Prestazioak eta Itunak).

Hori dela-eta, honako hau jakin nahi dut:

* Zein da Bidean enpresa publikoaren 2024rako aurrekontu-zuzkidura?
* 2024ko aurrekontuetan jasotzen den "Transferentzia arrunta Bidean” partidako 1.200.000 euroko aurrekontu-zuzkidura transferitu al da?
* Baldin eta 1.200.000 euroko aurrekontu-zuzkidura transferitu ez bada, Bidean enpresa publikoa nola edo zer finantzaketa/zuzkidurarekin ari da lanean?
* Bidean enpresak zer gastu-aurreikuspen darabil 2025erako?

Iruñean, 2024ko maiatzaren 6an

Foru parlamentaria: Domingo González Martínez